Anonu dzimta
Anonu dzimta (Annonaceae) ir magnoliju rindas dzimta, kurā ir akceptētas aptuveni 108 ģintis un aptuveni 2400 koku, krūmu vai retāk liānu sugas. Vairākas ģintis ražo ēdamus augļus, jo īpaši anonas (Annona), Anonidium, Asimina, Rollinia un Uvaria. Dzimta ir galvenokārt sastopama tropos, taču mērenajos reģionos ir sastopamas dažas sugas. Apmēram 900 sugas ir sastopamas neotropos, 450 afrotropos, bet pārējās ir indomalaju sugas.